รัฐบาลไทย-ข่าวทำเนียบรัฐบาล-นายกรัฐมนตรี ประชุมคณะหัวหน้าส่วนราชการระดับกระทรวง ย้ำแสวงหาความร่วมมือ เน้นทำงานแบบไร้รอยต่อทั้งในและต่างประเทศ
วันศุกร์ที่ 24 กรกฎาคม 2563
นายกรัฐมนตรี ประชุมคณะหัวหน้าส่วนราชการระดับกระทรวง ย้ําแสวงหาความร่วมมือ เน้นทํางานแบบไร้รอยต่อทั้งในและต่างประเทศ
พลเอก ประยุทธ์ จันทร์โอชานายกรัฐมนตรีประชุมคณะหัวหน้าส่วนราชการระดับกระทรวง ย้ําแสวงหาความร่วมมือ เน้นทํางานแบบไร้รอยต่อทั้งในและต่างประเทศ แนะการทํางานของราชการต้องปรับรูปแบบใหม่เป็น New Normal
วันนี้ (23 ก.ค.63) เวลา 10.00น.ณ วิเทศสโมสร กระทรวงการต่างประเทศ เขตราชเทวี กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่3/2563ซึ่งกระทรวงการต่างประเทศเป็นเจ้าภาพจัดการประชุม โดยมีนายดอน ปรมัตถ์วินัย รัฐมนตรีว่าการกระทรวงการต่างประเทศ นายวิชาวัฒน์ อิศรภักดี ผู้ช่วยรัฐมนตรีว่าการกระทรวงการต่างประเทศ นางบุษยา มาทแล็ง ปลัดกระทรวงการต่างประเทศ หม่อมหลวงพัชรภาภร เทวกุล เลขาธิการ ก.พให้การต้อนรับโดยนายกรัฐมนตรีวางพวงมาลัยสักการะพระพุทธราชไมตรีศรีสัมพันธ์ พร้อมชมนิทรรศการพระราชพิธีบรมราชาภิเษก และภารกิจของกระทรวงการต่างประเทศในสถานการณ์COVID-19 ณ บริเวณด้านหน้าห้องวิเทศสมโมสร
โอกาสนี้ นายกรัฐมนตรีกล่าวเปิดการประชุมฯว่า วันนี้ทุกคนต้องทํางานเพื่อประเทศไทยเพื่อประชาชนและสถาบันพระมหากษัตริย์ ซึ่งเป็นที่เคารพยิ่ง พร้อมขอบคุณหัวหน้าส่วนราชการสําหรับการทํางานในช่วงที่ผ่านมา ปลัดกระทรวงในฐานะหัวหน้าผู้บังคับบัญชาสูงสุดในแต่ละกระทรวง ต้องแสวงหาความร่วมมือระหว่างกันให้เกิดการทํางานแบบไร้รอยต่อทั้งในประเทศหรือต่างประเทศ โดยเป้าหมายสูงสุดคือทําเพื่อประเทศชาติและประชาชน ขอให้ข้าราชการทุกคนทั้งในและต่างประเทศทุกกระทรวง ทุ่มเท เสียสละ มีความอุตสาหะ จริงใจ มีทัศนคติที่ดีช่วยกันเดินหน้าประเทศต่อไป รวมทั้งความเป็นประชาธิปไตยที่สมบูรณ์ก็ต้องคํานึงถึงเรื่องอัตลักษณ์ และความเหมาะสมของประเทศด้วยจากนั้น ปลัดกระทรวงการต่างประเทศกล่าวแนะนําคณะผู้บริหาร รายงานภารกิจและสรุปผลงานสําคัญ รวมทั้งนําเสนอประเด็นเพื่อนายกรัฐมนตรีพิจารณาสนับสนุนและขอความร่วมมือจากส่วนราชการต่าง ๆ
ภายหลังการประชุมฯ นายกรัฐมนตรีได้เปิดเผยว่า ที่ประชุมได้หารือการขับเคลื่อนนโยบายด้านต่างประเทศ ภายใต้สถานการณ์ที่ท้าทายในยุคสถานการณ์COVID-19 และหลังสถานการณ์COVID-19 ซึ่งทุกอย่างจะสําเร็จหรือไม่อยู่ที่ความร่วมมือร่วมใจของคนไทยทุกคน โดยนายกรัฐมนตรีย้ําหลักการ“รวมไทยสร้างชาติ”เน้นขับเคลื่อนการพัฒนาอย่างรวดเร็วสอดคล้องกับสถานการณ์COVID-19 โดยเฉพาะอย่างยิ่งการส่งเสริมเศรษฐกิจควบคู่กับการพัฒนาด้านสุขภาพที่ได้รับการยอมรับจากต่างประเทศ
นายกรัฐมนตรียังย้ําถึงจุดแข็งของประเทศไทยทั้งความมั่นคงด้านสาธารณสุข อาหาร อัตลักษณ์ วัฒนธรรม ที่พัก โรงแรม แหล่งท่องเที่ยวเชิงคุณภาพ ซึ่งกระทรวงการต่างประเทศต้องรวมรวมข้อมูลรวมถึงสิทธิประโยชน์ด้านการลงทุนของBOIสร้างการรับรู้ในเวทีต่างประเทศให้มากยิ่งขึ้น ทั้งนี้ต้องปรับการทํางานของกระทรวงการต่างประเทศให้สอดคล้องกับนโยบายรัฐบาล เน้นการทูตเชิงเศรษฐกิจ โดยปรับระเบียบและกฎหมาย ให้มีความยืดหยุ่นทันกับสถานการณ์ มีความโปร่งใส เพื่ออํานวยความสะดวกให้กับประชาชนและการลงทุน สนับสนุนการฟื้นฟูธุรกิจของไทย รวมทั้งเตรียมการรองรับการท่องเที่ยวทั้งในประเทศและต่างประเทศ ทั้งนี้ รัฐบาลโดยศูนย์ ศบค. จะพิจารณามาตรการผ่อนคลาย แต่ยังคงต้องดูแลตรวจคัดกรองให้เป็นไปตามมาตรการสาธารณสุขที่กําหนดไว้ด้วย
นายกรัฐมนตรียังเสนอแนะถึงการทํางานของราชการต้องปรับรูปแบบใหม่เป็นNew Normalตลอดทั้งองค์กร บุคลากร วิธีการทํางาน สอดประสานการทํางานอย่างสอดคล้องทั้งระบบตั้งแต่ในระดับปลัดกระทรวงด้วยกันเอง เพื่อแก้ไขปัญหา ลดอุปสรรคที่ติดขัดให้ได้มากที่สุด รวมทั้งต้องมีการเตรียมการเพื่อรองรับวาระสําคัญต่างๆ ทั้งสภาพอากาศเปลี่ยนแปลง แรงงาน สังคมผู้สูงอายุที่จะเกิดขึ้นในอนาคต ตลอดจนคุณภาพชีวิตและสิ่งแวดล้อมซึ่งในปี 2564 - 2565 ไทยจะเป็นประธานกรอบความร่วมมือBIMSTECคือ ความร่วมมือในภูมิภาคเอเชียใต้และเป็นประธานการประชุมผู้นําเศรษฐกิจเอเปค ปี 2565 เชื่อมั่นว่า หากเร่งพัฒนาศักยภาพจะทําให้ไทยสามารถก้าวไปสู่ประเทศที่มีการพัฒนาระดับสูงได้ในอนาคต
-------------------
กลุ่มประชาสัมพันธ์และเผยแพร่ สํานักโฆษก